Dôvodová správa

A. Všeobecná časť

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb, 
ako iniciatívny návrh.
Cieľom návrhu je novelizácia príslušných ustanovení nariadenia vlády Slovenskej republiky č. 342/2014 Z. z. vo vzťahu k finalizácii notifikácií zaslaných Európskej komisii 
do decembra 2014, týkajúcich sa spresnenia určitých otázok, pokiaľ ide o priame platby. Zároveň návrh nariadenia reaguje na prebiehajúci proces prijímania metodických usmernení pre členské štáty a výklad Európskej komisie k jednotlivým ustanoveniam európskeho právneho rámca pre poskytovanie priamych platieb.
Nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb upravuje všeobecné požiadavky na poskytnutie priamych platieb, tri schémy oddelených priamych platieb, ako aj pravidlá krížového plnenia. Predkladaný návrh precizuje implementáciu nového systému priamych platieb, pokiaľ ide o niektoré minimálne požiadavky na získanie priamych platieb, ako sú požiadavky na aktívneho poľnohospodára. Má taktiež za cieľ novelizovať vybrané ustanovenia upravujúce jednotlivé postupy v rámci platby na poľnohospodárske postupy prospešné pre klímu a životné prostredie. Návrh nariadenia spresňuje aj podmienky oprávnenosti na platbu pre mladých poľnohospodárov, pokiaľ ide o právnické osoby. Dochádza taktiež k menším úpravám formálneho charakteru. Dôvodom úpravy je najmä spresnenie právneho textu s ohľadom na jednoznačnosť výkladu.
V nadväznosti na to sa návrh predkladá do skráteného legislatívneho konania z dôvodu hrozby značných hospodárskych škôd, ktoré by vznikli poľnohospodárom, ak by na základe výziev na predkladanie žiadostí zverejnených Pôdohospodárskou platobnou agentúrou najneskôr 15. apríla 2015 nemali dostatok času na vyhotovenie a predloženie svojich žiadostí o priame platby pred posledným termínom na predkladanie žiadostí, ktorým je 15. máj 2015 v súlade s novou právnou úpravou, ktorá je predmetom predloženého návrhu.
Návrh nariadenia vlády je v súlade s Ústavou Slovenskej republiky, zákonmi a ostatnými všeobecne záväznými právnymi predpismi a medzinárodnými zmluvami, ktorými 
je Slovenská republika viazaná. 
Ministerstvo financií Slovenskej republiky berie na vedomie, že finančné prostriedky súvisiace s realizáciou návrhu budú zabezpečené v rámci výdavkov kapitoly Ministerstva pôdohospodárstva a rozvoja vidieka SR určené na Priame platby 2014 až 2020 bez zvýšených požiadaviek na prostriedky štátneho rozpočtu. 

 

Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 
2.	Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb 
3.	Problematika návrhu právneho predpisu:
a)	je upravená v práve Európskej únie
-	primárnom
Čl. 38 až 44 a 107 až 109 Zmluvy o fungovaní Európskej únie v platnom znení.  
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
Nariadenie Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013) v platnom znení, 
Nariadenie Európskeho parlamentu a Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES), č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013) v platnom znení. 
 2.	nelegislatívne akty
 Delegované nariadenie Komisie (EÚ) č. 639/2014, ktorým sa dopĺňa nariadenie Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, a ktorým sa mení príloha X k uvedenému nariadeniu (Ú. v. EÚ L 181, 20.6.2014).
Delegované nariadenie Komisie (EÚ) č. 640/2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie Ú. v. EÚ L 181, 20.06.2014).
Vykonávacie nariadenie Komisie (EÚ) č. 809/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.07.2014).  	
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
b)	nie je obsiahnutá v judikatúre Súdneho dvora Európskej únie.
4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
bezpredmetné  
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
		bezpredmetné  
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
V danej oblasti nebolo začaté konanie proti Slovenskej republike o porušení podľa čl. 258 až 260 Zmluvy o fungovaní Európskej únie v platnom znení.  
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné  
5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 
6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie	x			
5. Vplyvy na informatizáciu spoločnosti		x		
 
A.3. Poznámky
Finančné prostriedky budú zabezpečené v rámci výdavkov kapitoly MPRV SR určené na Priame platby 2014-2020 bez zvýšených požiadaviek na prostriedky štátneho rozpočtu.
 A.4. Alternatívne riešenia
 A.5. Stanovisko gestorov

Vplyvy na rozpočet verejnej správy,
na zamestnanosť vo verejnej správe a financovanie návrhu
2.1. Zhrnutie vplyvov na rozpočet verejnej správy v návrhu
Tabuľka č. 1 
Vplyvy na rozpočet verejnej správy	Vplyv na rozpočet verejnej správy (v eurách)	
	2014	2015	2016	2017	
Príjmy verejnej správy celkom	0	435 191 194	438 299 000	441 478 000	
v tom: MPRV SR	0	435 191 194	438 299 000	441 478 000	
z toho: 					
- vplyv na ŠR_1AD1-Priame platby 2014-2020	0	435 191 194	438 299 000	441 478 000	
- vplyv na územnú samosprávu	0	0	0	0	
Výdavky verejnej správy celkom	0	438 376 218	441 478 000	444 636 000	
v tom: MPRV SR	0	438 376 218	441 478 000	444 636 000	
z toho: 					
- vplyv na ŠR_1AD1/0CC0101-Priame platby 2014-2020	0	435 191 194	438 299 000	441 478 000	
- vplyv na ŠR_1AD2/0CC0101-Priame platby 2014-2020	0	3 185 024	3 179 000	3 158 000	
- vplyv na územnú samosprávu	0	0	0	0	
Celková zamestnanosť 	0	0	0	0	
- z toho vplyv na ŠR 	0	0	0	0	
Financovanie zabezpečené v rozpočte	0	438 376 218	441 478 000	444 636 000	
v tom: MPRV SR	0	438 376 218	441 478 000	444 636 000	
- vplyv na ŠR_1AD1/0CC0101-Priame platby 2014-2020	0	435 191 194	438 299 000	441 478 000	
- vplyv na ŠR_1AD2/0CC0101-Priame platby 2014-2020	0	3 185 024	3 179 000	3 158 000	

2.2. Financovanie návrhu
Tabuľka č. 2
Financovanie	Vplyv na rozpočet verejnej správy (v eurách)	
	2014	2015	2016	2017	
Celkový vplyv na rozpočet verejnej správy ( - príjmy, + výdavky)	0	3 185 024	3 179 000	3 158 000	
 z toho vplyv na ŠR	0	3 185 024	3 179 000	3 158 000	
 financovanie zabezpečené v rozpočte	0	438 376 218	441 478 000	444 636 000	
 ostatné zdroje financovania	0	0	0	0	
Rozpočtovo nekrytý vplyv / úspora	0	0	0	0	

Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:

Finančné prostriedky budú zabezpečené v rámci výdavkov kapitoly MPRV SR určené na Priame platby 2014-2020 bez zvýšených požiadaviek na prostriedky štátneho rozpočtu.

2.3. Popis a charakteristika návrhu

2.3.1. Popis návrhu:

Akú problematiku návrhu rieši? Kto bude návrh implementovať? Kde sa budú služby poskytovať?

.......................................................................................................................................................

2.3.2. Charakteristika návrhu podľa bodu 2.3.2. Metodiky :

 zmena sadzby
 zmena v nároku
 nová služba alebo nariadenie (alebo ich zrušenie)
 kombinovaný návrh
 x iné 

2.3.3. Predpoklady vývoja objemu aktivít:

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.
Tabuľka č. 3 
Objem aktivít	Odhadované objemy	
	r	r + 1	r + 2	r + 3	
Indikátor ABC					
Indikátor KLM					
Indikátor XYZ					

2.3.4. Výpočty vplyvov na verejné financie

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 4 

Príjmy (v eurách)	Vplyv na rozpočet verejnej správy	poznámka	
	2014	2015	2016	2017		
Daňové príjmy (100)1					 	
Nedaňové príjmy (200)1					 	
Granty a transfery (300)1 v tom: 341 prostriedky z rozpočtu EÚ	0	435 191 194	438 299 000	441 478 000	 	
Príjmy z transakcií s finančnými aktívami a finančnými pasívami (400)	 	 	 	 	 	
Prijaté úvery, pôžičky a návratné finančné výpomoci (500)	 	 	 	 	 	
Dopad na príjmy verejnej správy celkom	0	435 191 194	438 299 000	441 478 000	 	
1 – príjmy rozpísať až do položiek platnej ekonomickej klasifikácie
Tabuľka č. 5 

Výdavky (v eurách)	Vplyv na rozpočet verejnej správy	poznámka	
	2014	2015	2016	2017		
Bežné výdavky (600)	0	438 376 218	441 478 000	444 636 000	 	
 Mzdy, platy, služobné príjmy a ostatné osobné vyrovnania (610)					 	
 Poistné a príspevok do poisťovní (620)					 	
 Tovary a služby (630)2					 	
 Bežné transfery (640)2	0	438 376 218	441 478 000	444 636 000	 	
 v tom: Transfery ostatnej právnickej osobe (644)	0	438 376 218	441 478 000	444 636 000		
 Splácanie úrokov a ostatné platby súvisiace s úvermi, pôžičkami a NFV (650)2						
Kapitálové výdavky (700)					 	
 Obstarávanie kapitálových aktív (710)2					 	
 Kapitálové transfery (720)2					 	
Výdavky z transakcií s finančnými aktívami a finančnými pasívami (800)	 	 	 	 	 	
Dopad na výdavky verejnej správy celkom	0	438 376 218	441 478 000	444 636 000	 	
 z toho výdavky na ŠR	0	438 376 218	441 478 000	444 636 000		
 Bežné výdavky (600) 	0	438 376 218	441 478 000	444 636 000		
 Mzdy, platy, služobné príjmy a ostatné osobné vyrovnania (610)						
 Kapitálové výdavky (700)						
 Výdavky z transakcií s finančnými aktívami a finančnými pasívami (800)						
2 – výdavky rozpísať až do položiek platnej ekonomickej klasifikácie

Tabuľka č. 6 

Zamestnanosť	Vplyv na rozpočet verejnej správy	poznámka	
	r	r + 1	r + 2	r + 3		
Počet zamestnancov celkom*					 	
 z toho vplyv na ŠR						
Priemerný mzdový výdavok (v eurách)*					 	
 z toho vplyv na ŠR	 	 	 	 	 	
Osobné výdavky celkom (v eurách)					 	
Mzdy, platy, služobné príjmy a ostatné osobné vyrovnania (610)* 					 	
 z toho vplyv na ŠR					 	
Poistné a príspevok do poisťovní (620)*					 	
 z toho vplyv na ŠR					 	
						
Poznámky:						
Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka		
Poistné tvorí podiel mzdových výdavkov, pričom za organizácie v pôsobnosti kapitol štátneho rozpočtu, s výnimkou prenesených kompetencií výkonu štátnej správy, pre zamestnancov štátnej služby a zamestnancov pri výkone práce vo verejnom záujme predstavuje 34,95 %, pre policajtov, profesionálnych vojakov, colníkov, hasičov vrátane horskej záchrannej služby predstavuje 33,2 %. Pre ostatné subjekty verejnej správy vrátane prenesených kompetencií výkonu štátnej správy poistné tvorí podiel zodpovedajúci 35,2 %.	
Kategórie 610 a 620 sú z tejto prílohy automaticky prenášané do príslušných kategórií prílohy „výdavky“				
* počet zamestnancov, mzdy a poistné rozpísať podľa spôsobu odmeňovania (napr. policajti, colníci

Vplyvy na životné prostredie

Životné prostredie	
5.1. Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)?	pôda
organizmy

pozitívny	
5.2. Bude mať navrhovaný materiál vplyv na chránené územia a ak áno aký?	áno

pozitívny	
5.3. Bude mať návrh vplyv na životné prostredie presahujúce štátne hranice?	nie	

B. Osobitná časť

K čl. I

K bodom 1 až 3
V § 2 ods. 5 sa z dôvodu technického zosúladenia právnej úpravy s výsledkami konzultácii s Európskou komisiou podmienka uvedená v písmene d) presúva do písmena c). Podmienky ustanovené v písmene c) plní žiadateľ alternatívne.
 K bodu 4
V § 3 ods. 2 sa ustanovuje, kto nie je považovaný za aktívneho poľnohospodára. V § 3 ods. 3 sa ustanovujú podmienky, za ktorých platobná agentúra poskytne priame platby takémuto žiadateľovi, pričom podľa § 3 ods. 3 písm. b) sa priame platby poskytnú takémuto žiadateľovi, ak preukáže, že jeho poľnohospodárska plocha predstavuje aspoň 28 hektárov. Z dôvodu zosúladenia § 3 ods. 3 písm. b) s notifikáciou zaslanou Európskej komisii sa spresňuje, že ide o určenú poľnohospodársku plochu, t.j. plochu oprávnenú na získanie platieb.
K bodu 5
Uvádza sa nové znenie poznámky pod čiarou k odkazu 13.
K  bodu 6
V § 3 ods. 2 sa ustanovuje, kto nie je považovaný za aktívneho poľnohospodára. V § 3 ods. 3 sa ustanovujú podmienky, za ktorých platobná agentúra poskytne priame platby takémuto žiadateľovi, pričom podľa § 3 ods. 3 písm. c) sa priame platby poskytnú takémuto žiadateľovi, ak preukáže, že najmenej 50 % z predmetu podnikania alebo činností zapísaných v obchodnom registri alebo inej obdobnej evidencii je poľnohospodárskou činnosťou. Z dôvodu zosúladenia § 3 ods. 3 písm. c) s výsledkami negociácií na úrovni Európskej komisie sa percentuálny podiel 50 % mení na 75 %.
K bodu 7
Z dôvodu zosúladenia právnej úpravy po konzultáciách s Európskou komisiou sa presúva norma DPEP 8 „Zachovávanie trvalých pasienkov“ z prílohy č. 2 do § 4. V tejto súvislosti sa dopĺňa odkaz na čl. 93 ods. 3 nariadenia Európskeho parlamentu a Rady (EÚ) č. 1306/2013 v platnom znení.  
K bodu 8
Upravuje sa poznámka pod čiarou k odkazu 28, ktorý odkazuje na výnimky z povinnosti plniť postup diverzifikácia plodín, stanovené v čl. 44 ods. 3 nariadenia Európskeho parlamentu a Rady (EÚ) č. 1307/2013 v platnom znení. Do odkazu sa dopĺňa odkaz na čl. 44 ods. 2 nariadenia Európskeho parlamentu a Rady (EÚ) č. 1307/2013 v platnom znení. 
 K bodu 9
Upravuje sa odkaz na spôsob obhospodarovania plôch s nárazníkovými zónami. Plochy nárazníkových zón odlíšiteľné od priľahlej poľnohospodárskej plochy sa udržiavajú podľa § 5 v závislosti od spôsobu využitia nárazníkovej zóny.
 K bodu 10
 	Ustanovuje sa, že na účely odseku 3 písm. f) bod 1 sa za zmes druhov plodín, ktoré tvoria plochu s medziplodinami alebo zelenou pokrývkou, považuje zmes, ktorá obsahuje maximálne 90% jednej plodiny uvedenej v prílohe č. 7.
 K bodu 11
 	Na získanie platby pre mladých poľnohospodárov je oprávnená aj právnická osoba, ak je členom jej štatutárneho orgánu mladý poľnohospodár s právom na najmenej 50 % ziskov právnickej osoby. Je vhodné upraviť situáciu, pokiaľ štatutárny orgán tvoria viacerí mladí poľnohospodári. V prípade, že členmi štatutárneho orgánu v právnickej osobe sú viacerí mladí poľnohospodári, postačí, keď podmienku práva na najmenej 50 % ziskov právnickej osoby plnia spoločne.
K bodu 12
Z dôvodu zosúladenia právnej úpravy predkladania žiadostí s podmienkami platby pre mladých poľnohospodárov sa spresňuje, čo slúži ako dôkaz pre preukázanie skutočností podľa § 12 ods. 2. Súčasne sa pre rok 2015 stanovuje prechodné obdobie pre predloženie potvrdenia o absolvovaní vzdelávacieho kurzu do 30. septembra 2015.
K bodu 13
	Z dôvodu legislatívno-technických úprav v novelizačných bodoch 1 a 2 sa vypúšta odkaz na § 2 ods. 5 písmeno d).
K bodu 14
 	V poznámke pod čiarou k odkazu 97 sa opravuje formálna chyba v odkaze na prílohu č. 1 nariadenia vlády Slovenskej republiky č. 322/2003 Z. z. v znení nariadenia vlády Slovenskej republiky č. 365/2014 Z. z.
K bodu 15
Z dôvodu zosúladenia právnej úpravy po konzultáciách s Európskou komisiou sa presúva norma DPEP 8 „Zachovávanie trvalých pasienkov“ z prílohy č. 2 do § 4. V tejto súvislosti sa norma DPEP 8 z prílohy č. 2 vypúšťa. 
 K bodu 16
 	Z prílohy č. 5 sa z dôvodu zosúladenia právnej úpravy s notifikáciou Európskej komisii vypúšťajú slová „Skupina stromov/húštiny v poli“ako potenciálna oblasť ekologického záujmu a nahrádzajú sa slovami „Skupina stromov“.
 K bodu 17
 	V prílohe č. 7 sa dopĺňa do zoznamu medziplodín „facélia vratičolistá“, ako aj jej latinský názov „Phacelia tanacetifolia L“.
 K čl. II
 	Navrhuje sa účinnosť nariadenia vlády Slovenskej republiky od 15. apríla 2015 z dôvodu, aby žiadatelia o príjem platby boli včas oboznámení s novou právnou úpravou a mali dostatok času na podanie žiadostí o priame platby od 15. apríla 2015 do 15. mája a v dôsledku toho mohli čerpať viazané priame platby